stanford-oval/wikipedia huggingface dataset:
פליקס אזוב
הערות שוליים

1 2 3  פליקס אזוב – ביוגרפיה, ספרים, ביקורות וציטוטים, באתר LiveLib.ru, פרופיל מחבר (ברוסית)
↑  פליקס אזוב, ממה מתחיל הזיכרון?, ‏2016 (ברוסית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פליקס אזוב".
צב קסדה אפריקני

| צב קסדה אפריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים מצדדי-צוואר
משפחה:: פלומדוזיים
סוג:: Pelomedusa
מין:: צב קסדה אפריקני
שם מדעי
 Pelomedusa subrufa ‏לספד, 1788

צב קסדה אפריקני או פֵּלוֹמֵדוּזָה (שם מדעי: Pelomedusa subrufa) הוא מין יחיד בסוגו של צב ממשפחת הפלומדוזיים. צב זה חי בבריכות וביצות באפריקה שמדרום לסהרה וייתכן שאף במדגסקר ובתימן. מאופיין בצווארו הארוך ואפו הנוטה למעלה.
מאפיינים

צב זה קטן יחסית. לרוב הצבים שריון שאורכו עד 20 ס"מ, אולם נמדד גם פרט באורך 32.5 ס"מ. השריון שחור או חום והגוף כתום או בהיר יותר. לצב צוואר ארוך, עיניים גדולות ושריון שטוח. לזכרים זנבות ארוכים יותר מלנקבות שבעלות שריון רחב יותר. צווארם הארוך של הצבים עוזר להם להתיישר כאשר הם מתהפכים. כמו כן הם מותאמים לחיים במים ומסוגלים לצלול במשך דקות.
צבים אלה חיים בבריכות, ביצות ואגמים ברחבי אפריקה מכף התקווה הטובה עד לסודאן ובמערב עד לגאנה. הם נפוצים פחות בנהרות זורמים אך ייתכן שיימצאו שם. הם נדירים באזורים יבשים או הרריים.
הצבים חיים בקבוצות, בדרך כלל במים, וניזונים מכמעט כל יצור קטן לרבות דגיגים, חרקים, תולעים, רכיכות מימיות, ראשנים וצמחי מים. הם גם יתפסו יונים לא זהירות הבאות לשתות ויגררו אותה למים במהירות, שם הם יקרעו אותה לגזרים באמצעות טפריהם החזקים והחדים. הם גם נוטים לאכול פגרים.
בעונה היבשה יוצאים הצבים מהמים וחופרים גומה באדמה בה הם שוהים בתרדמה במשך זמן רב עד לחזרת הגשמים.
לא ידועים תת-מינים שלו.
צב סגיר

| צב סגיר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים ביצתיים
סוג:: צב סגיר
שם מדעי
 Terrapene ‏מרם, 1820
תחום תפוצה


צב סגיר (שם מדעי: Terrapene) הוא סוג צב ביצות החי בדרומה של אמריקה הצפונית.
אורכם של צבים אלה 10–20 סנטימטרים (3.9–7.9 אינץ') בממוצע. הם בעלי גוף חום עד צהוב ולו צבעים בולטים והשריון מוגבהה ומעוגל למעלה. הראש קטן עם צוואר קצר, מקור חד ועיניים צהובות עזות. לצב זה שריון היכול להיסגר, כשמו, ולכנס פנימה את כל האיברים.
אלו צבים החיים באדמה לחה באזורי יערות, מדשאות וגדות נהר אך לא בתוך המים.
צבים אלו הם אוכלי כל הניזונים ממגוון צמחים ופירות כמו פירות יער וכן ממיני חרקים, חלזונות ותולעים קטנות.
מינים

מין צב סגיר קואווילי (Terrapene coahuila)
מין צב סגיר מנוקד (Terrapene nelsoni)
מין צב סגיר מערבי (Terrapene ornata)
תת-מין Terrapene ornata ornata
תת-מין Terrapene ornata luteola
מין צב סגיר מצוי (Terrapene carolina)
תת-מין צב סגיר מזרחי (Terrapene carolina carolina)
תת-מין Terrapene carolina bauri
תת-מין Terrapene carolina major
תת-מין Terrapene carolina triunguis
תת-מין Terrapene carolina mexicana
תת-מין Terrapene carolina yucatana
צ'חאלתה (כפר)

| --- | --- |
מקום מושבו של הממשל דה יורה של אבחזיה באבחזיה עילית מה-27 בספטמבר 2006
מקום מושבו של הממשל דה יורה של אבחזיה באבחזיה עילית מה-27 בספטמבר 2006
 מדינה:  גאורגיה גאורגיה
 מחוז:  אבחזיה אבחזיה
 נפה:  נפת גולריפש
 חבל ארץ:  עמק קודורי
 אוכלוסייה:  ‏
  ‑ בכפר:  140 (17 בינואר 2002)
 קואורדינטות:  43°05′39″N 41°40′40″E﻿ / ﻿43.094166666667°N 41.677777777778°E﻿ / 43.094166666667; 41.677777777778 
 אזור זמן:  UTC +4
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור צ'חאלתה(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור צ'חאלתה  he tabBackground:;tabBorder:#aaa;defaultTab:0;
צ'חאלתָה (בגאורגית: ჩხალთა, באבחזית: Чҳалҭа) הוא כפר באבחזיה גאורגיה והיישוב הגדול ביותר בקודורי עילית ובירת המחוז הגאורגי אבחזיה עילית.
הכפר שוכן על גדות הנהר שנקרא אף הוא באותו שם למרגלות רכס צ'חאלתה. המעבר היחיד לכפר עובר דרך מערה עמוקה ואפשר לעבור בדרך רק בעזרת סוסים או רכב שטח. שמונה חודשים במהלך השנה הדרך לכפר מכוסה שלג וניתן להגיע אליה רק בעזרת הליקופטרים. האזור בכללו הוא אזור רגיש לרעידות אדמה. רעידת האדמה האחרונה התרחשה ב-16 ביולי 1963 והייתה בגובה 6.4 בסולם ריכטר.
היסטוריה

לפני שנכבשה באוגוסט 2008 על ידי הבדלנים האבחזים נשלט אזור עמק קודורי כולו על ידי הממשל הגאורגי כולל הכפר צ'חאלתה. לאחר משבר קודורי מיולי 2006 פוזרה מיליציית מונאדירה הגאורגית ששלטה באזור והנשיא הגאורגי, מיכאיל סאקשווילי, החליט לקרוא לאזור היחיד מאבחזיה שהיה באותה תקופה בשליטה הממשל הגאורגי, אבחזיה עילית. יתר שיטחי אבחזיה נכבשו על ידי הבדלנים האבחזים במהלך מלחמת אבחזיה, 1992-1993. בספטמבר 2006, הועבר הממשל הגולה של אבחזיה שישב בטביליסי לכפר צ'חאלתה. אולם מצב זה השתנה עם פלישת רוסיה לקודורי ולמערב גאורגיה, באוגוסט 2008, במהלך פלישת רוסיה לגאורגיה, כאשר אבחזיה עילית נכבשה על ידי צבא הממשלה הבדלנית של אבחזיה ובכך השלימה את שליטתה המלאה בכל חלקי אבחזיה.
הערות שוליים

↑  אוכלוסייה נכון ל-2002 (בגאורגית)
צ'זרה פראנדלי

צ'זרה קלאודיו פראנדלי (באיטלקית: Cesare Claudio Prandelli; נולד ב-19 באוגוסט 1957 באורזינובי, איטליה) הוא כדורגלן עבר איטלקי ומאמן. כיהן בעבר כמאמנה של נבחרת איטליה.
קריירה

כשחקן פעיל, שיחק במועדוני הכדורגל קרמונזה (בשנים 1974–1978), אטאלנטה (בשנים 1978–1979 ולאחר מכן שוב בשנים 1985–1990) ויובנטוס (בשנים 1979–1985). פראנדלי שיחק בעמדת הקשר.
את קריירת האימון שלו החל פראנדלי בקבוצת הנוער של אטלנטה ב-1990 ואימן אותה במשך שבע שנים. לאחר מכן אימן במועדונים כמו לצ'ה, ורונה, ונציה ופארמה. ב-2004 מונה למאמנה של רומא, אך עזב את הקבוצה באותה שנה עקב החמרת מצבה הבריאותי של אשתו.
ב-2005 מונה למאמנה של פיורנטינה ואימן אותה במשך חמש שנים. בתחילת 2009, קיבל את פרס 'אוסקר דל-קאלצ'ו' על בחירתו למאמן השנה בליגה בעונת 2007/2008.
ב-30 במאי 2010, התאחדות הכדורגל האיטלקית הודיעה כי פראנדלי יהיה מאמנה של ה'אזורי', נבחרת איטליה בכדורגל, אחרי מונדיאל 2010. תחת הדרכתו הגיעה איטליה לגמר יורו 2012 ולמונדיאל 2014, שם הודחה בשלב הבתים. פראנדלי התפטר מאימון הנבחרת מספר שעות לאחר ההדחה. ב-5 ביולי מונה למאמן גלאטסראיי הטורקית. ב-27 בנובמבר 2014 פוטר בשל חוסר הצלחתו בקבוצה. ב-28 בספטמבר 2016 מונה למאמן ולנסיה. ב-30 בדצמבר התפטר מתפקידו לאחר עשרה משחקים. ב-25 במאי 2017 מונה למאמן א-נסר. ב-21 בינואר 2018 פוטר מתפקידו. ב-9 בנובמבר 2020 חזר פרנדאלי לאימון פיורנטינה. ב-23 במרץ 2021 התפטר מאימון הקבוצה.
הערות שוליים

↑  צ'זארה פראנדלי פוטר מאימון גלאטסראיי, באתר ערוץ הספורט, 27 ביולי 2014
| נבחרת איטליה – יורו 2012 (מקום שני) |
| --- | --- | --- |
|  1 בופון •  2 מאג'ו •  3 קייליני •  4 אוגבונה •  5 מוטה •  6 בלזארטי •  7 אבאטה •  8 מרקיזיו •  9 באלוטלי •  10 קסאנו •   11 די נטאלה •  12 סיריגו • 13 ג'אקריני •  14 דה סאנטיס • 15 ברצאלי • 16 דה רוסי • 17 בוריני • 18 מונטוליבו • 19 בונוצ'י • 20 ג'ובינקו • 21 פירלו • 22 דיאמנטי • 23 נוצ'רינו • מאמן: פראנדלי |  1 בופון •  2 מאג'ו •  3 קייליני •  4 אוגבונה •  5 מוטה •  6 בלזארטי •  7 אבאטה •  8 מרקיזיו •  9 באלוטלי •  10 קסאנו •   11 די נטאלה •  12 סיריגו • 13 ג'אקריני •  14 דה סאנטיס • 15 ברצאלי • 16 דה רוסי • 17 בוריני • 18 מונטוליבו • 19 בונוצ'י • 20 ג'ובינקו • 21 פירלו • 22 דיאמנטי • 23 נוצ'רינו • מאמן: פראנדלי | איטליה |
| נבחרת איטליה – מונדיאל 2014 |
| --- | --- | --- |
|  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי |  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי | איטליה |
| --- | --- |
בקרת זהויות :  GND: 1030011923  ICCU: VIAV102138  ISNI: 0000 0003 8898 7083  LCCN: no2012146524  VIAF: 282273965   WorldCat (עם VIAF): 282273965 
ערך זה הוא קצרמרבנושא כדורגלנים איטלקים ובנושא מאמני כדורגל. אתם מוזמנים לתרום לוויקיפדיה ו.
צב נשכן מרכז-אמריקאי

| צב נשכן מרכז-אמריקאי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים נשכניים
סוג:: צב נשכן
מין:: צב נשכן מרכז-אמריקאי
שם מדעי
 Chelydra rossignonii ‏Bocourt, 1868

צב נשכן מרכז-אמריקאי (שם מדעי: Chelydra rossignonii) הוא מין גדול של צב ממשפחת צבים נשכניים מהסוג צב נשכן.
בעבר מין זה היה כלול במין צב נשכן מצוי, אך הופרד ממנו למין עצמאי, דומה לו ביותר. הוא חי באמריקה המרכזית במקסיקו, בבליז, בגואטמלה ובהונדורס בביצות ובנחלים.
צב זה התמעט בטבע ונמצא בסכנת הכחדה.
הערות שוליים

↑  צב נשכן מרכז-אמריקאי באתר הרשימה האדומה של IUCN
| צבים נשכניים |
| --- | --- | --- |
| צב נשכן | צב נשכן מצוי • צב נשכן מרכז-אמריקאי • צב נשכן דרום-אמריקאי |  |
| צב אליגטור | צב אליגטור מצוי  • צב אליגטור אפלאצ'י  • צב אליגטור סוואני |  |
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
צפן

צַפַּן הוא אדם שמקצועו הוא הצפנה של טקסט גלוי לפני שליחתו ופענוח של טקסט מוצפן שנשלח אליו. צפן מועסק בארגון הזקוק להעברה סודית של מידע באמצעי תקשורת שניתן ליירטם (מכתב, מברק, מסר בקו תקשורת וכו').
הצפנה ככלי לקידוד והסתרת מידע הייתה קיימת משחר ההיסטוריה. בראשית דרכה נעשתה ההצפנה בעיקר בשיטות ידניות. שיטות ההצפנה בהן עסקו בעת העתיקה, עד תחילת המאה העשרים, נקראות הצפנה קלאסית במובן זה שהן נעשו בשיטת 'נייר ועט' או באמצעים מכניים בסיסיים כמו גליל הצפנה. בשיטות אלה הייתה חשיבות רבה להכשרתו של הצפן בהפעלתן של שיטות ההצפנה והפענוח, ובהן שיטות פשוטות כצופן שחלוף וצופן החלפה, ושיטות מורכבות יותר כצופן ויז'נר וצופן פלייפייר.
במאה העשרים החל השימוש במכונות הצפנה כדוגמת אניגמה - הצפן לא עסק בהצפנה בעצמו, תוך שהוא שולט היטב בטכניקת ההצפנה, אלא הפעיל את מכונת ההצפנה, בלי לדעת בהכרח כיצד פועל מנגנון ההצפנה.
הצפנה מודרנית נעשית באמצעות מחשב, ולמעשה מייתרת את הצורך בצפן.
ערך זה הוא קצרמרבנושא צבא. אתם מוזמנים לתרום לוויקיפדיה ו.
צב פינטה ענק

| צב פינטה ענק |
| --- | --- |
 צב פינטה ענק
מצב שימור
 נכחד נכחד (EX) 
מיון מדעי
מין:: צב גלאפגוס
תת־מין:: צב פינטה ענק
שם מדעי
 Chelonoidis nigra abingdonii ‏גינטר, 1877
תחום תפוצה
 מפה של איי גלאפגוס. האי פינטה נמצא מצפון-מזרח לאיסבלה
צב פינטה ענק (שם מדעי: Chelonoidis nigra abingdonii) הוא תת-מין נכחד של זוחל מהמין צב גלאפגוס שחי באי הקטן פינטה, אחד מאיי גלאפגוס. כמה חוקרים רואים בו מין נפרד.
לצבים אלה שריון מגודל בצורת אוכף, בצורה המאפשרת התרוממות של הצוואר הארוך של הצב עד לצמרות עצים קטנים או קקטוסים. הצב ניזון מעשבים, פרחים ופירות של קקטוסים ושותה כמויות מים, אך לאחר מכן יכול לשרוד כמה חודשים מבלי לאכול או לשתות. הצב יכול לנוח 16 שעות ביום. הצבים התרבו בינואר עד מאי ונעו לעבר מושבות הקינון ביוני עד לנובמבר.
צבי ענק אלה תוארו כבר ב-1877 בידי החוקר הגרמני אלברט גינטר (Albert Günther), מדגימות שהגיעו ללונדון. לאחר ציד כבד שהתרחש במאה ה-19 וכן הבאת מינים פולשים לאיים, הצבים נעלמו מהנוף והייתה הנחה שצבים אלה נכחדו לגמרי מהעולם. אך ב-1971 נמצא פרט בודד שלא נכחד - פרט שקיבל את השם ג'ורג' הבודד, והיה האחרון מבני תת-מינו עד שמת בגיל 100 בשנת 2012. ניסיונות להרביע אותו במינים אחרים לא צלחו.
בשנת 2020 נתגלו שלושים פריטים של צבים הנושאים את הגנים של תת-מין זה באי איסבלה.
הערות שוליים

↑  צב פינטה ענק באתר הרשימה האדומה של IUCN
צ'רי (יצרנית רכב)

| --- | --- |


 נתונים כלליים
 תקופת הפעילות:  1997–הווה (כ־27 שנים) 
 חברות בנות:  קורוס אוטו  Karry  Chery Jaguar Land Rover  Cowin Auto 
 מיקום המטה:  ווהו 
 ענפי תעשייה:  תעשיית הרכב 
 מוצרים עיקריים:  מכונית 
  
 www.cheryinternational.com
 
צ'רי (באנגלית: Chery Automobile Co. Ltd., בסינית: 奇瑞汽車股份有限公司) היא יצרנית כלי רכב, המבוססת באנחווי. החברה נמצאת בבעלות ממשלתית והיא מרכזת בייצור מכוניות נוסעים, מסחריות ומיניוואנים.
היסטוריה

צ'רי הוקמה בשנת 1997 והחלה לייצר מכוניות בשנת 1999. החל משנת 2001 היא מייצאת אותם מחוץ לגבולות סין.
כלי הרכב הראשון מתוצרתה הנקרא Fengyun והוא היה מבוסס על SEAT Toledo. בשנת 2007 החברה החלה בשיתוף פעולה עם קרייזלר. באותה שנה הוקם מיזם משותף עם קנון הולדינגס שפועל בשם "קורוס".
בשנת 2009 ייצור המכוניות על ידי החברה הגיע ל-509 אלף מכוניות ובשנת 2010 ל-700 אלף.
בהתאם למדיניות הממשלתית, החברה נכנסה לתחום של מכוניות היברידיות ומכוניות חשמליות בשנת 2010.
בנוסף למפעלים בסין, בבעלות החברה מפעלים במצרים, אינדונזיה, איראן, מלזיה, פקיסטן, רוסיה, אוקראינה ומדינות נוספות.
בשנת 2012 נחתם הסכם עם יצרן כלי רכב בריטי "יגואר לנדרובר". ייצור מכוניות אלו מרוכז במפעל חדש בצ'אנגשו.
ב-8 ביוני 2022 דווח כי קרסו מוטורס, יבואנית רנו וניסאן, תפיץ ותשווק את מכוניות צ'רי בישראל, עם יחידות הנעה של בנזין וחשמל.
גלריה > סדנים

צ'רי אריזו 5
צרי אריזו 5 פלוס
צ'רי אריזו 8
גלריה > רכבי שטח

צ'רי טיגו 3
צ'רי טיגו 7
צ'רי טיגו 3x
צ'רי טיגו 5x
צ'רי טיגו 8
קארי K50
צ'רי אקספלורר 06
צ'רי אומודה 5
הערות שוליים

↑  תומר הדר, לא רק חשמליות: קרסו תהיה מפיצת מכוניות צ'רי בישראל, באתר כלכליסט, 8 ביוני 2022
| --- | --- |
בקרת זהויות :  ISNI: 0000 0004 6479 2553
צ'זרה קולפמינה

צ'זרה קולפמינה
צֶ'זַרֶה קוֹלפֶֿמינָה (באיטלקית: Cesare Giorgio Colafemmina;‏ 13 באפריל 1933, מחוז ונטו, איטליה – 12 בספטמבר 2012, נפת בארי, פוליה, איטליה) היה היסטוריון, סופר וחוקר מקרא איטלקי.
קורות חייו ופועלו

צ'זרה קולַפֶֿמינָה למד במכון האפיפיורי למקרא ברומא והוסמך לכמורה (אך לימים פרש ונשא אישה). הוא המשיך בלימודי פילוסופיה באוניברסיטת אלדוֹ מוֹרוֹ בעיר בּארי, לימד היסטוריה של עם ישראל במכון ללימודים קלאסיים ולימודי נצרות שם. ב-1975 הועלה לדרגת פרופסור מן המניין. בשנים 2002–2010 לימד שפה וספרות עברית באוניברסיטה של קלבריה.
עיקר מעייניו של קולפמינה היו נתונים לחקר קהילות ישראל במחוזות דרום איטליה (פוליה, בסיליקטה וקלבריה) בעת העתיקה ובימי הביניים. בעבודתו שילב כלים שונים: סקרים ארכאולוגיים (כאלה שניהל באתרי קבורה היסטוריים של יהודים בדרום איטליה, בוֶנוֹסה ובאוֹרִיָה), חֶקֶר ופענוח כתובות, איתור ולימוד של תעודות היסטוריות ושל חיבורים ספרותיים.
קולפמינה שיתף פעולה עם חוקר יהדות איטליה שלמה סימונסון מאוניברסיטת תל אביב ונמנה עם חוקרי ההיסטוריה התיעודית של היהודים באיטליה במיזם "איטליה יודאיקה" של המרכז לחקר התפוצות ע"ש גולדשטיין-גורן. במסגרת זו ערך את הכרך "קלבריה". הכרך "בסיליקטה" בעריכתו נמצא בהכנה לדפוס.
צ'זרה קולפמינה ייסד בשנת 1985 את כתב העת Sefer Yuḥasin, המוקדש לחקר יהודי דרום איטליה. הוא פעל להקמת מוזיאון יהודי בעיר טראני בבניין בית הכנסת סקוֹלַגרַנדֶה שמימי הביניים, שהפך במאה השש-עשרה לכנסייה (Sinagoga-museo Sant'Anna). עבודות השיקום החלו שם ב-1992, וב-2009 נפתח המוזיאון למבקרים. קולפמינה נמנה עם חבר הנאמנים של האגודה האיטלקית ללימודי יהדות. אחרי מותו הוקם "המרכז למחקר ולתיעוד היהדות בארצות הים התיכון על שם צ'זרה קולפמינה" (CeRDEM). ספרייתו וארכיון מסמכיו הועברו לרשות מוסד זה.
כתביו

צ'זרה קולפמינה היה חוקר פורה, ועד מותו ב-2012 פרסם למעלה ממאתיים מאמרים, מונוגרפיות וספרים.
רשימה מקיפה של כתביו באתר האגודה האיטלקית ללימודי יהדות (AISG)
רשימת כתביו באתר המרכז למחקר ולתיעוד היהדות בארצות הים התיכון (CeRDEM)
הערות שוליים

↑  מיזם "איטליה יודאיקה" מטרתו איתור, זיהוי והוצאה לאור של חומר תיעודי השייך לתולדות היהודים באיטליה ומפוזר בארכיונים ברחבי איטליה
↑  כרך זה יראה אור לאחר עריכת המוציאים לפועל של עזבונו
↑  קולפמינה תִרגם לאיטלקית את ספר היוחסין–מגילת אחימעץ
↑  AISG – Associazione Italiana per lo Studio del Giudaismo
↑  CeRDEM – Centro di Ricerche e Documentazione sull'Ebraismo nel Mediterraneo, "Cezare Colafemmina"
| --- | --- |
בקרת זהויות :  NLI: 987007259953205171  BnF: cb12038007d (data)  GND: 132908395  ICCU: CFIV018499  ISNI: 0000 0000 6628 940X  LCCN: nr88001404  NKC: zmp2016918690  NLA: 50213447  NTA: 185215130  SUDOC: 02857088X  VcBA: 495/95611  VIAF: 46777493   WorldCat (עם VIAF): 46777493
צב קוטר פלורידה

| צב קוטר פלורידה |
| --- | --- |
 צב קוטר פלורידה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים ביצתיים
סוג:: צב קוטר
מין:: צב קוטר פלורידה
שם מדעי
 Pseudemys nelsoni ‏Carr, 1938

צב קוטר פלורידה (שם מדעי: Pseudemys nelsoni) הוא מין של צב מהמשפחה צבים ביצתיים החי באמריקה הצפונית. שמו המדעי ניתן ע"ש החוקר ג'ורג נלסון. הוא אנדמי לביצות של פלורידה ודרום ג'ורג'יה.
מאפיינים

צב זה הוא אחד מהגדולים שבבני משפחתו. אורך השריון מגיע ל-20–37 ס"מ. במין זה הנקבות שוקלות יותר מהזכרים ומשקלם 4 ק"ג בממוצע, לעומת הזכרים השוקלים רק 1.6 ק"ג בממוצע. הצבים בעלי שריון נמוך בצבע חום-אדמדם מסורטט בכמה פסים אדומים ולעיתים גדלות עליו אצות ירוקות. צדי השריון צהובים-כתומים והגוף עצמו אפור עם פסים צהובים לאורכו. ראש הצב קטן ובעל עיניים צהובות קטנות ומקור חזק בצורת שן. הצבים הצעירים ירוקים עם פסים כהים עליהם העוזרים להסוואתם.
הצב הוא שחיין מצוין המבלה זמן רב בשחייה ואחר כך משתזף בקבוצות על הקרקע או על גזעים, והוא יכול לשחות אף במים מליחים. הצב הוא צמחוני בעיקרו הניזון מצמחי מים, עשבים, פרחים ואצות, אך יאכל גם חרקי מים ונבלות של דגים.
צבים אלה ידועים בכך שהם לעיתים מטילים את ביציהם בקיניהם המוגנים של אליגטורים אמריקנים, אך עליהם להסתתר מהאם התוקפנית שיכולה לטרוף אותם בקלות. האוכלוסייה עלולה להצטמצם בטבע עקב הסחר בצב לחיית מחמד ברחבי העולם.
הערות שוליים

↑  צב קוטר פלורידה באתר הרשימה האדומה של IUCN
צב צ'אקו

| צב צ'אקו |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים יבשתיים
סוג:: צב נאוטרופי
מין:: צב צ'אקו
שם מדעי
 Chelonoidis chilensis ‏גריי, 1870
תחום תפוצה


צב צ'אקו או צב ארגנטינאי (שם מדעי: Chelonoidis chilensis) הוא מין של צב החי באמריקה הדרומית ושייך לסוג צב נאוטרופי שבמשפחת צבים יבשתיים. צב זה מצוי בסכנת הכחדה.
מאפיינים

אורך המקסימלי של הצב מגיע ל-43 ס"מ אך קרוב יותר ל-25 ס"מ. הוא בעל שריון בצבע צהבהב-חום או כהה יותר והראש חום. הרגליים ארוכות ובקצותיהם טפרים חדים. הראש והזנב קצרים ולא בולטים הרבה מהשריון.
תפוצת הצב היא בעיקר בארגנטינה אך גם בקצה הדרומי של בוליביה ופרגוואי. הוא מצוי בעיקר בערבות עשב ובתה. הצב צמחוני לגמרי וניזון מעשבים, עלים, זרעים, קקטוסים ופירות.
הערות שוליים

↑  צב צ'אקו באתר הרשימה האדומה של IUCN
צ'חאלתה (רכס הרים)

| --- | --- |

 מידע כללי
 גובה:  3,156 מטר (הר צ'חאלתה)
 מדינה:  גאורגיה 
 מיקום:  גאורגיה גאורגיה (אבחזיה אבחזיה)
 רכס הרים:  רכס הרי הקווקז הגדול
 אורך הרכס:  60-70 ק"מ
 קואורדינטות:  43°09′56″N 41°30′25″E﻿ / ﻿43.165419°N 41.507068°E﻿ / 43.165419; 41.507068
  (למפת אבחזיה מוגדלת) סוחומי גגרה גודאותה אוצ'מצ'ירה רוסיה גאורגיה הים השחוררכס צ'חאלתה(למפת אבחזיה רגילה) סוחומי גגרה גודאותה אוצ'מצ'ירה רוסיה גאורגיה הים השחוררכס צ'חאלתה
 
רכס צ'חאלתָה (בגאורגית: ჩხალთის ქედი, צ'חאלתיס כֶּדי) או רכס אבחזיה (აფხაზეთის ქედი) הוא רכס הרים ברפובליקה הבדלנית של אבחזיה גאורגיה, בשיפוע הדרומי שרשרת הרי הקווקז הגדול. במדרונותיו הדרומיים זורם נהר צ'חאלתה.
גאוגרפיה

בצמוד לרכס ממזרח נמצא רכס הבזיב המופרד ממנו על ידי עמק נהר הקלאסורי המגיע עד למעבר אמטקלי (ამტყელი) והוא נכלל בעמק קודורי. באזור בו נוצר נהר הקלאסורי נוצרים גם נהר הבזיב וצ'חאלתה. כל אחד מהם זורם בעמק הקרוי על שמו.
אורכו של הרכס הוא כ-60 ק"מ ופיסגתו הגבוהה ביותר היא הר צ'חאלתה בגובה 3,156 מטר מעל פני הים. הפיסגה היא בעלת מבנה תלול שאיננו ניכר כיום היות שהיא מוקפת בשלוש שכבות של קרחונים בעומק של מעל לק"מ. המדרונות הדרומיים בעלי נטייה עדינה ונחתכים בערוצי הנהר העמוקים: אמטקֶלִי (ამტყელი), גָ'אמגַלִי (ჯამბალი), כּוּאבּצָ'רי (ქუაბჩარი) ופלגיהן. באמצע ההר ישנם מספר אגמים אלפיניים הקשורים לנהר צ'חאלתה.
הרכס מורכב מסלעים מותמרים ופיריט יורי. מדרונות ההר מכוסים יערות אורן, אשוח ואשור (Fagaceae). תהליכים קארסטיים יוצרים מערות ונהרות תת-קרקעיים.
הרים נוספים ברכס

שחָאפִּידזגָה (შხაფიძგა)‏, 3,026 מטר
שוֹאוּדִידִי (შოუდიდი)‏, 2,756 מטר
אצגַרָה (აწგარა)‏, 2,735 מטר
ז'וּרגִיאָה (ჟურგი)‏, 2,295 מטר
הערות שוליים

↑  סלע מותמר - סלע מטמורפי, סלע יסוד או משקע שעבר תהליך התמרה - תהליך שינוי כימי או מינרלוגי (או שניהם) עקב תנאים סביבתיים קיצוניים.
צ'רי A11

| --- | --- |

Chery A11
 מאפיינים כלליים
 יצרן:  צ'רי (שם מלא: "Chery Automobile Co., Ltd")
 שנות ייצור:  1999–2006 (סין)  2008 – עד היום (ירדן)
 הרכבה:  הרפובליקה העממית של סין הרפובליקה העממית של סין  ירדן ירדן
 מודל אחריו:  Chery A15 (אנ')
 אורך:  4,321 מ"מ
 רוחב:  1,682 מ"מ
 גובה:  1,424 מ"מ
 משקל:  1,030 ק"ג
 בסיס גלגלים:  2,468 מ"מ
 מפרט טכני
 מנוע:  4 צילינדרים, 1.6 ליטר המפיק 88 כ"ס
 הילוכים:  תמסורת ידנית – 5 מהירויות  תמסורת אוטומטית (אופציונלי)
צ'רי A11
צ'רי A11 (באנגלית: Chery A11) היא מכונית משפחתית המוגדרת כמכונית קומפקטית, מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בסין בין השנים 1999–2006 ומיוצרת בירדן משנת 2008 ועד היום.
מכונית ה"צ'רי A11" יוצאה למצרים.
"צ'רי A11"

4 דלתות – סדאן
5 נוסעים
4 חגורות בטיחות
1 כרית אוויר
נעילה מרכזית
מזוג אוויר
חלונות כהים
"צ'רי A11" > אופציונלי

ABS
חלונות חשמל
משענות יד (מקדימה ומאחור)
תמסורת אוטומטית
4 כריות אוויר
מערכת סטריאו AM / FM כולל CD
גלגלי אלומיניום 14 אינץ'
ראו גם

צ'רי A15
צ'רי V5
צ'רי QQ6
צ'רי אריזו M7
הערות שוליים

↑  אתר היצרנית chery chery.cn
↑  Harman, Alan (2007-12-27). "Chery to Build Assembly Plant in Jordan". Wardsauto.com. Retrieved 2010-12-06
↑  צ'רי A11 במצרים (בערבית) salshrif.ga2h.com/vb/showthread
↑  "צ'רי A11" chery-jordan.com/cherya11
↑  "צ'רי A11" car.info/en-se/chery/a11/a11-16
צפלוגל

| צפלוגל |
| --- | --- |

תקופה
תחילת אוליגוקן - מיוקן 28–20 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: צפלוגל
מינים
 Cephalogale shareri  Cephalogale gergoviensis  Cephalogale ginesticus  Cephalogale geoffroyi
שם מדעי
 Cephalogale ‏ז'ורדן, 1862

צפלוגל (שם מדעי: Cephalogale) הוא סוג נכחד של טורף ממשפחת ההמיקיוניים הקרובה לדוביים, אף שבעבר הוא נחשב לאבי הדובים המודרניים. הוא התקיים במשך האוליגוקן עד לתחילת המיוקן באירופה ואמריקה הצפונית.
מאובניו של הטורף התגלו בצ'כיה, ספרד, ניו מקסיקו ונברסקה והוא תואר למדע ב-1862 בידי החוקר הצרפתי קלוד ז'ורדן (אנ').
טורף זה הגיע לאורך של 2.4 מטרים, לגובה 90 ס"מ ולמשקל של 70 עד 170 ק"ג בקירוב. בניגוד לדובים המודרניים הוא היה בעל זנב ארוך ששימש ליציבה והיה מהלך על בהונותיו ולא על כפותיו בדומה לדובים המודרניים. מבנה לסתותיו הותאם לקריעת בשר כך שהיה היפרקרניבור ולא אוכל כל.
לצידו חיו מגוון פרסתנים קדומים כמו קרנפיים, גמליים, סוסיים ועוד שכנראה שימשו לו טרף.
מינים

Cephalogale shareri -
Cephalogale gergoviensis
Cephalogale ginesticus
Cephalogale geoffroyi
צבופיתסיה

| צבופיתסיה |
| --- | --- |
 גולגולת צבופיתסיה
תקופה
אמצע מיוקן 13.8–11.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: סאקיים
סוג:: צבופיתסיה
מין:: Cebupithecia sarmientoi
שם מדעי
 Cebupithecia

צבופיתסיה (שם מדעי: Cebupithecia) הוא סוג נכחד של קוף דרום אמריקאי ממשפחת הסאקיים, שחי באמצע תקופת המיוקן שלפני 13.8 עד 11.8 מיליון שנה מהיום. המאובנים שלו התגלו בקולומביה בתצורות של לה ונטה (אנ') שבוילה ובטולימה סמוך לאזור המכונה "מיטת הקופים", בה התגלו מספר מאובני קופים. הסוג הוגדר ב-1950 והוא כולל מין אחד - Cebupithecia sarmientoi.
מאפיינים

פרימט זה דמה במראהו לקפוצ'ין או לקוף לילה - דורוקולי, אך היה קרוב יותר לקופי הטיטי והסאקי וייתכן שהיה ראשון הסאקיים. הוא היה קטן יחסית לקרוביו המודרניים והגיע עד למשקל 2.2 קילוגרם בממוצע. הוא היה בעל שיניים טוחנות שטוחות רחבות, חותכות בינוניות בגודלם וניבים חדים שעבר ביניהם רווח קטן משאר השיניים. הוא היה בעל צוואר ארוך יחסית וזנב עבה שהתאים לאיזון על עצים.
לא ברור איך נע יונק זה, אך ייתכן שהוא קפץ בין הענפים במהירות וזריזות יותר מהסאקי המודרני, החסר זנב, ודמה יותר לקפוצ'ין בתנועות אלה. הוא היה אוכל-כול שאכל מזון מהחי ומהצומח, אך בעיקר ניזון מפירות היער. הזנב העבה שלו לא היה יכול לאחוז בענפים כמו קופים רבים מאמריקה, אך הוא היה גמיש ותופסני יותר מקופי העולם הישן.
הקוף הקדום התגלה בשטח המכונה "מיטת הקופים", בה התגלו מספר רב מאוד של מאובני קופים דרום אמריקאים בכמות גדולה. בין השאר נמצאו לידו הקופים הבאים: דורוקולי מהמין Aotus dindensis, קופי סנאי מהמינים Saimiri annectens ו-Saimiri fieldsi‏, Micodon‏, Mohanamico ו-Stirtonia. קופים אלה חיו באקלים הג'ונגלים של אגן האמזונאס ואגן האורינוקו ורוב זמנם חיו בין העצים הגבוהים ביער.
פלאומגנטיזם

פלאומגנטיזם הוא תחום לימוד בגאולוגיה העוסק בחקר עברו של השדה המגנטי של כדור הארץ כפי שנשמר במינרלים מגנטיים לאורך זמן. המחקר בתחום זה הגיע לידי השערה כי השדה המגנטי של כדור הארץ משתנה בצורה ניכרת הן בכיוונו והן בגודלו לאורך הזמן.
לימוד השדה המגנטי ההיסטורי מתבצע על ידי מדידת הכיוון המגנטי של מינרלים וסלעים כפי שהוטבע בהם בעת היווצרותם. נבדקים מדגמים מסלעים המצויים בשכבה, שמועד היווצרותה נקבע על פי קריטריונים מקובלים. תוצאות הבדיקה מאפשרות להעריך את מאפייני השדה המגנטי של כדור הארץ בזמן שהתגבשו.